রাতের আঁধারে খাবার পৌঁছে দিচ্ছেন ভাইস চেয়ারম্যান | পিরোজপুর পোষ্ট ২৪
নিজস্ব প্রতিনিধি : করোনা ভাইরাস সংক্রমনে দরিদ্র পরিবারের পাশাপাশি অনেক মধ্যবিত্ত পরিবারে দেখা দিয়েছে খাদ্যের অভাব। এদের অনেকেই লোকলজ্জায় ত্রাণের জন্য ছুটতে পারছে না। এমন মানুষের মধ্যে রাতের আঁধারে খাদ্য সহায়তা পৌঁছে দিচ্ছেন পিরোজপুর সদর উপজেলার ভাইস চেয়ারম্যান এস এম বায়জীদ হোসেন । পিরোজপুর ১ আসনের সংসদ সদস্য ও মৎস্য-প্রাণী সম্পদ মন্ত্রী শ.ম রেজাউল করিমের ব্যক্তিগত তহবিল থেকে দেয়া দ্বিতীয়ধাপের ত্রান কার্যক্রমের অংশ হিসেবে বৃহস্পতিবার রাতে পিরোজপুর সদর উপজেলার বিভিন্ন এলাকায় ঘুরে ঘুরে ১০০ পরিবারের মাঝে খাদ্য বিতরণ করেন পিরোজপুর সদর উপজেলার ভাইস চেয়ারম্যান এস এম বায়জীদ হোসেন।
সাংবাদিক, রাজনৈতিক নেতৃবৃন্দ ও গণ্যমান্য ব্যক্তিদের কাছ থেকে তথ্য নিয়ে তালিকা তৈরি করে খাদ্য সামগ্রী ঘরে ঘরে পৌঁছে দিচ্ছেন তিনি। এতে উপকৃত হচ্ছেন উপজেলার নিম্নবিত্ত ও মধ্যবিত্ত পরিবারগুলো।সদর উপজেলার আলামকাঠী,বাইপাস,পাড়েরহাট,বাদুড়া,শংকরপাশার বিভিন্ন এলাকায় স্বাস্থ্যবিধি মেনে এ ত্রান কার্যক্রম পৌছে দেয়া হয় । এসময় উপস্থিত ছিলেন ঢাকা মহানগর (দক্ষিন) ছাত্রলীগের সাবেক নেতা এইচ.এম.মাসুম, সমাজকর্মী আলামিন আনন্দ প্রমুখ ।